CELEX: 22021D0192
Language: hu
Date: 2018-07-06 00:00:00
Title: Az EGT Vegyes Bizottság 130/2018 határozata (2018. július 6.) az Európai Gazdasági Térségről szóló megállapodás I. mellékletének (Állat- és növényegészségügyi kérdések) módosításáról [2021/192]

2021.2.25.   
               
               
                  HU
               
               
                  Az Európai Unió Hivatalos Lapja
               
               
                  L 67/14
               
            
         AZ EGT VEGYES BIZOTTSÁG 130/2018 HATÁROZATA
         (2018. július 6.)
         az Európai Gazdasági Térségről szóló megállapodás I. mellékletének (Állat- és növényegészségügyi kérdések) módosításáról [2021/192]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     A Trichoderma citrinoviride Bisset (IMI SD135) által termelt endo-1,4-béta-xilanázt (EC 3.2.1.8) tartalmazó készítmény pontyok takarmány-adalékanyagaként való felhasználásának engedélyezéséről (az engedély jogosultja a Huvepharma NV) szóló, 2018. március 5-i (EU) 2018/327 bizottsági végrehajtási rendeletet (1) bele kell foglalni az EGT-megállapodásba.
                  
               
                     (2)
                  
                  
                     A Bacillus subtilis DSM 29784 készítmény brojlercsirkék és tojójércék takarmány-adalékanyagaként történő engedélyezéséről (az engedély jogosultja az ADISSEO France SAS) szóló, 2018. március 5-i (EU) 2018/328 bizottsági végrehajtási rendeletet (2) bele kell foglalni az EGT-megállapodásba.
                  
               
                     (3)
                  
                  
                     A Lactobacillus buchneri NRRL B-50733 készítmény valamennyi állatfaj takarmány-adalékanyagaként történő engedélyezéséről szóló, 2018. március 5-i (EU) 2018/346 bizottsági végrehajtási rendeletet (3) bele kell foglalni az EGT-megállapodásba.
                  
               
                     (4)
                  
                  
                     Ez a határozat takarmányokra vonatkozó jogszabályokat érint. Az EGT-megállapodás I. mellékletének a szektorális kiigazításokról szóló részében meghatározottak szerint a takarmányokra vonatkozó jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ezért e határozat nem alkalmazandó Liechtensteinre.
                  
               
                     (5)
                  
                  
                     Az EGT-megállapodás I. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás I. mellékletének II. fejezete a 256. pont ((EU) 2018/183 bizottsági végrehajtási rendelet) után a következő pontokkal egészül ki:
            
                        „257.
                     
                     
                        
                           32018 R 0327: A Bizottság (EU) 2018/327 végrehajtási rendelete (2018. március 5.) a Trichoderma citrinoviride Bisset (IMI SD135) által termelt endo-1,4-béta-xilanázt (EC 3.2.1.8) tartalmazó készítmény pontyok takarmány-adalékanyagaként való felhasználásának engedélyezéséről (az engedély jogosultja a Huvepharma NV) (HL L 63., 2018.3.6., 7. o.).
                     
                  
                        258.
                     
                     
                        
                           32018 R 0328: A Bizottság (EU) 2018/328 végrehajtási rendelete (2018. március 5.) a Bacillus subtilis DSM 29784 készítmény brojlercsirkék és tojójércék takarmány-adalékanyagaként történő engedélyezéséről (az engedély jogosultja az ADISSEO France SAS) (HL L 63., 2018.3.6., 10. o.).
                     
                  
                        259.
                     
                     
                        
                           32018 R 0346: A Bizottság (EU) 2018/346 végrehajtási rendelete (2018. március 5.) Lactobacillus buchneri NRRL B-50733 készítmény valamennyi állatfaj takarmány-adalékanyagaként történő engedélyezéséről (HL L 67., 2018.3.9., 18. o.).”
                     
                  
         
            2. cikk
            Az (EU) 2018/327, az (EU) 2018/328 és az (EU) 2018/346 végrehajtási rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            3. cikk
            Ez a határozat 2018. július 7-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2018. július 6-án.
            
               
                  az EGT Vegyes Bizottság részéről
               
               
                  az elnök
               
               Oda Helen SLETNES
            
         
         
            (1)  HL L 63., 2018.3.6., 7. o.
         
            (2)  HL L 63., 2018.3.6., 10. o.
         
            (3)  HL L 67., 2018.3.9., 18. o.
         
            (*1)  Alkotmányos követelmények fennállását nem jelezték.